**Pe urma melcului...**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trece melcul prin grădină

Şi străbate în lumină

Verdele din iarba udă,

Ochii mari parcă-mi inundă

Cu tăcerea tălpii crudă!

Lupe mici răsar ca stele

În marea de verde-n vele

Şi încet îmi mijesc ochii

Ca să văd prin ele plopii.

Palmele le trec prin iarbă

Şi cu-a lor privire oarbă

Văd cristale de lumină

Puse-n verde la odihnă.

Simt în palme unda lui

Şi iau urma melcului

Căci în marea de smarald

Caut sufletul lui cald.

Am găsit melcu'-n tăcere

Şi mi-a dat a lui putere:

În suflet să am credinţă,

Cu răbdare şi voinţă

Totul este cu putinţă!